
Гр. Бяла
ГЛАВА ПЪРВА 
ОБЩИ РАЗПОРЕДБИ 
Чл. 1. (1) С тази Наредба се урежда екологосъобразното управление на отпадъците на територията на Община Бяла, обл. Русе, чрез регламентиране на права, задължения, мерки и дейности, за предотвратяване или намаляване на ефекта от образуване и натрупване на отпадъци и вредното им въздействие върху човешкото здраве и околната среда. 
(2) Наредбата урежда правата и задълженията на местната власт, физическите и юридическите лица по отношение изхвърлянето, събирането, включително и разделното, транспортирането, съхраняването и третирането на отпадъците, както и контрола върху тези дейности. 
(3) С тази наредба се уреждат и административно-наказателните мерки глоби и санкции, при неспазване на установените в нея разпоредби. 
(4) Разпоредбите на настоящата Наредба задължително трябва да се спазват от всички лица, които живеят или временно пребивават на територията на Община Бяла. обл. Русе. 
Чл. 2. Тази Наредба се прилага за: 
1. Битови отпадъци; 
2. Опасни отпадъци, генерирани от бита; 
3. Строителни отпадъци; 
4. Биоразградими отпадъци; 
5. Масово разпространени отпадъци, в които влизат: 
а) отпадъци от опаковки; 
б) излязло от употреба електрическо и електронно оборудване; 
в) негодни за употреба батерии и акумулатори; 
г) излезли от употреба гуми; 
д) отработени масла и отпадъчни нефтопродукти; 
е) излезли от употреба МПС; 
6. Отпадъци от черни и цветни метали; 
7. Производствени отпадъци. 
Чл. 3. Лицата, при чиято дейност се образуват отпадъци прилагат следния приоритетен ред (йерархия) при управлението на отпадъците: 
1. Предотвратяване на образуването им; 
2. Подготовка за повторна употреба; 
3. Рециклиране; 
4. Друго оползотворяване, например оползотворяване за получаване на енергия; 
5. Обезвреждане. 
ГЛАВА ВТОРА 
УПРАВЛЕНИЕ НА БИТОВИ ОТПАДЪЦИ Раздел I 
Права и задължения на органите на местното самоуправление и местната администрация 
Чл. 4. (1) Кметът на Община Бяла, обл. Русе осигурява условия, при които всеки притежател на битови отпадъци се обслужва от лица, притежаващи необходимите разрешителни и регистрационни документи, съгласно изискванията на Закона за опазване на околната среда и Закона за управление на отпадъците, на които е предоставено право да извършват дейности по тяхното събиране, транспортиране, оползотворяване и/или обезвреждане. 
(2) Кметът на Община Бяла, обл. Русе отговаря за: 
1. Осигуряването на достатъчно количество и достатъчно като обем съдове за събиране на битови отпадъци (контейнери, кофи и др.), съобразявайки се с честотата на извозване и достъпността на терените, определени за поставянето им; 
2. Събирането на битови отпадъци и транспортирането им до регламентираното депо за битови отпадъци или други инсталации и съоръжения за оползотворяването и/или обезвреждането им; 
3. Организирането на разделното събиране на отпадъците на територията на община Бяла, обл. Русе, съвместно с организациите по оползотворяване за постигане на целите за рециклиране и осигурявайки постигането на целите за регионалното сдружение, съгласно чл. 31 от ЗУО: 
4. Почистването на уличните платна, площадите, алеите, парковите и др. територии, предназначени за обществено ползване, както и общинските пътища от отпадъци; 
5. Избора на площадка, изграждане, експлоатация, закриване и мониторинг на депата за битови отпадъци или на други инсталации или съоръжения за оползотворяването или обезвреждането на битови отпадъци; 
6. Организирането на събирането, оползотворяването и обезвреждането на строителните отпадъци от ремонтна дейност, образувани от домакинствата; 
7. Организирането на дейностите по разделното събиране на масово разпространени отпадъци, съвместно с организации по оползотворяване, като определя местата за разполагане на елементите от системата и/или графикът за събиране на отпадъците при източника на тяхното образуване; 
     8. Организирането на разделно събиране на опасните битови отпадъци, извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане; 
9. Разделното събиране на биоразградимите битови отпадъци на територията на община Бяла, обл. Русе и разполагане на необходимите елементи на системата за разделното им събиране и последващо компостиране: 
     10. Осигуряването на площадка за безвъзмездно предаване на разделно събрани отпадъци от 
домакинствата, в т.ч. едрогабаритни отпадъци, опасни отпадъци от бита и др.; 
11. Поддържането на регистър на площадките за предаване на отпадъци от пластмаса, стъкло, хартия и картон на територията на община Бяла, обл. Русе; 
12. Изпълнението на дейности по предотвратяване на изхвърлянето на отпадъци на неразрешени за това места и/или създаването на незаконни сметища, и организиране на почистването им, както и на локалните микросметища и повърхностни замърсявания с 
отпадъци: 
13. Осигуряването на информираност на обществеността по точките от т. 1 до т. 12 чрез интернет страницата на Община Бяла. обл. Русе или по друг подходящ начин. 
(3) Кметът на Община Бяла, обл. Русе или упълномощено от него длъжностно лице от общинска администрация: 
1. Планира, организира и контролира цялата дейност по отпадъците, образувани на нейната територия, съгласно Закона за управление на отпадъците и в съответствие със санитарно-хигиенните изисквания; 
2. Организира и контролира изпълнението на Общинската/Регионалната програма за управление на отпадъците, като при промяна в нормативната уредба или при изтичане на срока, своевременно внася в Общински съвет предложение за актуализация, както и 
ежегодно годишен отчет за изпълнението и; 
3. Организира система за разделно събиране на отпадъци от домакинствата. както и на отпадъци от опаковки, най-малко на следните отпадъчни материали: хартия и картон. пластмаса, метал, стъкло, като определя местата за разполагане на необходимите елементи на системата за разделно събиране и сортиране на отпадъците и контролира прилагането й; 
4. Организира и контролира разделно събиране на излязло от употреба електрическо и електронно оборудване: 
5. Организира дейностите по събиране и съхранение на излезли от употреба моторни превозни средства на площадки за временно съхранение и осъществява контрол; 
6. Определя местата за поставяне на съдове за събиране на негодни за употреба батерии и акумулатори; 
7. Определя площадки и/или съоръжения и инсталации за обезвреждане, оползотворяване, рециклиране, подготовка за повторна употреба, сепариране на битови, строителни, растителни, опасни отпадъци от домакинствата, включващи едрогабаритни отпадъци, отпадъци от черни и цветни метали, излязло от употреба електрическо и електронно оборудване и др. включително и свързаните с тях дейности проектиране, изграждане, експлоатиране, закриване и мониторинг;
8. Контролира дейностите по депониране на производствените отпадъци; 
9. Използва разнообразни форми и средства за информиране на населението, фирмите и търговските дружества относно прилагането на разпоредбите на настоящата наредба. 
Чл. 5. Кметът на Община Бяла, обл. Русе организира управлението на битовите и строителните отпадъци, образувани на територията на общината, спазвайки изискванията на Закона за управление на отпадъците (ЗУО) и подзаконовите нормативни актове и осигурявайки условия, при които всеки притежател на битови отпадъци да се обслужва от лицата, на които е предоставено право да извършват дейности по тяхното събиране. транспортиране, оползотворяване и/или обезвреждане, отговарящи на изискванията по чл. 35 от ЗУО. 
Чл. 6. Кметовете и кметски наместници на населените места в Община Бяла, обл. Русе: 
1. Оказват контрол за прилагане изискванията на тази наредба на територията на съответните населени места; 
2. Контролират изхвърлянето на посочените в чл. 2 видове отпадъци да става само на определените за целта съдове и/или площадки; 
3. Осъществяват контрол за предотвратяване образуването на локални сметища на територията на населеното място; 
4. Извършват контрол по чистотата на населените места, включително тротоари, алеи, паркове, площади и др. обществени места. 
Чл. 7. Кметът на Община Бяла. обл. Русе съвместно с другите кметове на общините от регионалното сдружение предприема действия по възлагане и извършване на прединвестиционни проучвания за изграждане на ново съоръжение/я за третиране на битовите отпадъци най-малко три години преди изчерпване обема на депото за битови 
отпадъци или изтичането на експлоатационния срок на инсталацията, за което уведомява РИОСВ - Русе. 
Чл. 8. Общините, включени във всеки от регионите, определени в Националния план за управление на отпадъците, създават по реда на Закона за управление на отпадъците регионално сдружение. 
Чл. 9. (1) Общинският съвет на общината приема решение за участие в регионалното сдружение, копие от което се изпраща на кмета на общината, на чиято територия се предвижда изграждането или са разположени съоръжения за третиране на отпадъците. 
             (2) Общинският съвет на община от регионалното сдружение може да приеме решение за присъединяването към сдружение на общини от друг регион, при условие, че не се осуетява създаването или функционирането на регионалното сдружение или регионалната система за управление на отпадъците в собствения си регион след представяне на положителни становища на двете регионални сдружения и на РИОСВ. 
Чл. 10. Събраните от сметосъбиращите фирми битови отпадъци, генерирани от гражданите  на територията на Община Бяла, обл. Русе и другите общини, членуващи в Регионалното сдружение се транспортират за обезвреждане или оползотворяване на Регионално депо за твърди битови отпадъци, разположено в землището на гр. Бяла, обл. Русе или до инсталациите за оползотворяване. 


ГЛАВА ВТОРА 
УПРАВЛЕНИЕ НА БИТОВИ ОТПАДЪЦИ 
Раздел II 
Задължения и отговорности на лицата, при чиято дейност се образуват отпадъци и притежателите на отпадъци 
Чл. 11. (1) По смисъла на тази Наредба, притежател на отпадъците" е причинителят на отпадъците или физическо или юридическо лице, в чието владение се намират. 
              (2) Причинител на отпадъците“ е физическо или юридическо лице, при чиято дейност се образуват отпадъци (първичен причинител на отпадъците) или всеки, който осъществява предварителна обработка, смесване или други дейности, водещи до промяна на свойствата 
или състава на отпадъка. 
Чл. 12. (1) Лицата, при чиято дейност се образуват отпадъци и притежателите на отпадъци ги третират самостоятелно или ги предоставят за събиране, транспортиране и третиране на лица, които имат право да извършват тези дейности в съответствие с разпоредбите в Закона за управление на отпадъците. 
           (2) Когато отпадъците са предадени за подготовка преди оползотворяване или обезвреждане, не отпада отговорността на първоначалния причинител или притежател за извършване на цялостното оползотворяване. 
          (3) В случай, че лицата, при чиято дейност се образуват отпадъци, предоставят отпадъците за обезвреждане на Регионално депо за ТБО в землището на гр. Бяла, обл. Русе следва предварително да подадат заявление до Кмета на Община Бяла, обл. Русе (по образец съгласно Приложение № 1). 
След издаване на разрешително за обезвреждане на производствените отпадъци на регионално депо за ТБО, лицата имат право да депонират отпадъците, генерирани от тяхната дейност.
Чл. 13. Притежателите на отпадъци са длъжни: 
       1. Да изпълняват разпоредбите за събиране, транспортиране и третиране на отпадъците;
       2. Да поддържат в постоянна изправност и нормално действие съоръженията си за третиране на отпадъците, при наличие на такива: 
 3. Да предприемат всички мерки за несмесване на различните потоци отпадъци - опасни с други опасни отпадъци, вещества или материали, включително и разреждането на опасни вещества, както и оползотворими с неоползотворими; 
 4. Да организират безопасното съхраняване на отпадъците, за които не може да се осигури оползотворяване в съответствие със Закона за управление на отпадъците на територията на Република България; 
 5. При наличие на опасни отпадъци да определят отговорно лице и да организират безопасното им управление, което включва събиране, временно съхранение, транспортиране, оползотворяване и обезвреждане, както и да осигурява периодичен инструктаж на персонала, работещ с опасни отпадъци; 
 6. Да водят отчетност по реда определен със Закона за управление на отпадъците и подзаконовите нормативни актове; 
 7. В момента на поискване да предоставят достъп на контролните органи до съоръженията, в които се образуват отпадъци, съоръженията за съхраняване и третиране на отпадъците и до документацията за отпадъците; 
 8. Да предвидят и осъществят необходимите мерки за недопускане на замърсяването с отпадъци, като това включва етапите от изграждане на обекта, експлоатация и закриването му, както и на инсталациите и съоръженията за третиране на отпадъците; 
9. При наличие на инсталация или съоръжение за третиране на отпадъци, е необходимо да бъдат предвидени финансови средства за изпълнение на плана за мониторинг, закриване на инсталацията или съоръжението, както и следоперативен мониторинг; 
10. Да уведомят компетентните органи за предстоящи промени на суровините и технологичните процеси, които биха довели до изменение на количеството или вида на образуваните отпадъци и техните свойства; 
11. При наличие на опасни отпадъци, притежателите им могат да извършват смесването им само при доказана необходимост и при условие, че дейността по смесване се извършва от лица, които притежават разрешение или комплексно разрешително по чл. 35 от Закона за управление на отпадъците и в случаите когато смесването не води до увеличаване на вредното въздействие върху човешкото здраве; 
12. За отпадъците от домакинствата не се прилагат изискванията относно контрол на опасни отпадъци, забрана за смесването им, етикетиране и водене на отчетност за 
отпадъците; 
13. Всички лица, живущи на територията на община Бяла, обл. Русе или временно пребиваващи, следва да изхвърлят отпадъците разделно, съгласно установената на територията на община Бяла, обл. Русе система за разделно събиране на отпадъците; 
14. Собствениците, ползвателите и обитателите на самостоятелни обекти или на части от тях в сгради в режим на етажна собственост, следва да поддържат чистотата на прилежащите към сградата територии и да не допускат замърсяването им с отпадъци; 
15. Ползвателите на търговски обекти, производствени, стопански или административни сгради могат да използват организираната система за разделно събиране на отпадъците от бита на територията на община Бяла, обл. Русе, във връзка с изпълнението на изискванията по чл. 33 от Закона за управление на отпадъците, при подписване на споразумителен протокол за съответния обект с Община Бяла, обл. Русе, както и имат възможността да сключат индивидуален договор с организация по оползотворяване. 
ГЛАВА ТРЕТА 
УПРАВЛЕНИЕ НА ОТПАДЪЦИТЕ ОТ СТРОИТЕЛСТВО, 
РЕКОНСТРУКЦИИ И РАЗРУШАВАНЕ НА СГРАДИ И ДРУГИ СЪОРЪЖЕНИЯ, ВКЛЮЧИТЕЛНО БИОРАЗГРАДИМИ ОТПАДЪЦИ 
Раздел I 
Организация на дейностите по управление на строителните отпадъци и 
излишните земни маси 
Чл. 14. Дейностите по събиране, транспортиране, подготовка преди оползотворяване и/или обезвреждане, материално оползотворяване, както и по обезвреждане на строителни отпадъци, се извършват от лица, които притежават документ по чл.35 от ЗУО. 
Чл. 15. (1) Кметът на общината отговаря за организирането на събирането, оползотворяването и обезвреждането на строителни отпадъци от ремонтна дейност, образувани от домакинствата на територията на Община Бяла, обл. Русе. 
       (2) Забранява се въвеждането в експлоатация на строежи по реда на Закона за устройство на територията без наличие на разрешение, комплексно разрешително или регистрационен документ по чл. 35 от Закона за управление на отпадъците /ЗУО / за дейности с отпадъци, когато такъв се изисква. 
       (3) Забранява се въвеждането в експлоатация по реда на Закона за устройство на територията на депа за опасни и неопасни отпадъци без наличие на определен размер на обезпеченията за закриване и следексплоатационни грижи на площадките на депа в съответствие с чл. 60 от Закона за управление на отпадъците /ЗУО /. 
Чл. 16. (1) Строителството, разрушаването на законни сгради и съоръжения и доброволното премахване на незаконни строежи или на негодни за ползване или застрашаващи сигурността строежи се извършва по начин, осигуряващ последващото оползотворяване, в т.ч. рециклиране на образуваните строителни отпадъци в съответствие с изискванията на Наредба за управление на строителните отпадъци и за влагане на рециклирани строителни материали, (Обн., ДВ, бр. 89 от 13.11.2012 г.). 
          (2) При строителство, разрушаване на законни строежи и доброволно премахване на незаконни строежи или на негодни за ползване или застрашаващи сигурността строежи възложителят носи отговорност за изпълнението на целите, свързани с подготовка за повторна употреба, рециклиране и друго оползотворяване на материали от строителни отпадъци. 
(3) Принудителното премахване на незаконни строежи или на негодни за ползване или застрашаващи сигурността строежи се извършва от собственика или изпълнителя на разрушаването селективно по материали. 
(4) Кметът на общината отговоря за предаването на отделените строителни отпадъци по време на принудителното премахване на строежи, за оползотворяване на материалите и за влагане на рециклирани строителни материали, включително за покриването на разходите за извършване на дейностите по транспортиране и третиране. 
(5) Разходите за извършване на дейностите по транспортиране и третиране на строителни отпадъци, получени в резултат на принудителното премахване на строеж, са за сметка на извършителя на незаконния строеж или на собственика на сградата или съоръжението. 
Въз основа на влязла в сила заповед за премахване на строежа и протокол за извършените разходи за дейностите по транспортиране и оползотворяване на отпадъците кметът на съответната община подава заявление за издаване на заповед за незабавно изпълнение за събиране на вземането от задължените лица по реда на чл. 417, т. 2 от Гражданския процесуален кодекс. 
(6) Възложителите на поръчки за проектиране и изпълнение на строежи, с изключение на премахване на строежи, включва в условията за избор на изпълнител и в договорите за възлагане задължения към изпълнителите за влагане на рециклирани строителни материали, съгласно чл. 13 от Наредбата за управление на строителните отпадъци и за влагане на рециклирани строителни материали. 
Чл. 17. (1) Възложителят на строителни и монтажни работи по смисъла на § 5, т. 40 от Допълнителните разпоредби на Закона за устройство на територията, с изключение на текущи ремонти, и възложителят на премахване на строежи изготвят план за управление на строителни отпадъци в обхват и съдържание, определени с Наредба за управление на строителните отпадъци и за влагане на рециклирани строителни материали (Обн., ДВ, бр. 89 от 13.11.2012 г.). 
(2) Изискванията на ал. 1 не се прилагат за: 
         1. /отм. с Решение № 53 от 04 ноември 2019 г. на Административен съд - Русе/ 
        2. /отм. с Решение № 53 от 04 ноември 2019 г. на Административен съд Русе/ 
       3./ отм. с Решение № 53 от 04 ноември 2019 г. на Административен съд - Русе/ 
      4./ отм. с Решение № 53 от 04 ноември 2019 г. на Административен съд Русе/ 
     5. /отм. с Решение № 53 от 04 ноември 2019 г. на Административен съд Русе/ 
    6. Всички текущи ремонти. 
 (3)/отм. с Решение № 53 от 04 ноември 2019 г. на Административен съд- Русе/      (4) /отм. с Решение № 53 от 04 ноември 2019 г. на Административен съд Русе/    (5)/ отм. с Решение № 53 от 04 ноември 2019 г. на Административен съд- Русе/ 
  (6) Отказът за одобрение на плана може да бъде обжалван по реда на Административнопроцесуалния кодекс.
  (7) Одобрението на плана за управление на строителни отпадъци включва проверка на съответствието с целите за рециклиране и оползотворяване на строителни отпадъци. 
Чл. 18. (1) Възложителя на строежа и/или упълномощеното от него лице е длъжен: 
       1. Да ограничи с временна ограда строителната площадка преди започване на строителството по указание на общинската администрация, да постави информационни табели за разрешения строеж с данни за строителя, лицето упражняващо строителен надзор, и други. 
2. Да не допуска замърсяване около строителната площадка на обекта- тротоари. улични платна, зелени площи и др. терени със строителни материали. земни маси; 
3. Да не се допуска по време на строителството обработката и транспортирането строителен отпадък, който замърсява околното пространство с прах; 
4. Да не се допуска при транспортирането на строителни отпадъци и земни маси замърсяване на уличните платна; 
5. Да съхранява отпадъците на територията на обекта и да ги извози до определената за целта площадка за оползотворяване обезвреждане; 
6. Да ползва /срещу заплащане/ специализиран контейнер, предоставен му от фирма, имаща разрешение за извършване на такива дейности: 
7. След приключване на строителството на обекта да възстанови засегнатите тротоарни площи, улични платна, зелени площи и др. терени приети с протокол от длъжностни лица определени от Общината: 
    (2) Забранява се нерегламентираното изхвърляне, изгаряне, както и всяка друга форма на нерегламентирано третиране на СО, в т.ч. изхвърлянето им в контейнерите за събиране на битови отпадъци или отпадъци от опаковки. 
Чл. 19. (1) Дейности по събиране, оползотворяване и обезвреждане на отпадъци, образувани в следствие текущи ремонтни дейности от домакинствата се извършват от Общината, по предварително подадена заявка. 
            (2) Информация и телефони за подаване на Заявки за извозване на строителни отпадъци от домакинствата се публикува в сайта на Община Бяла, обл. Русе. 
Чл. 20. Кметът на Община Бяла, обл. Русе или упълномощено от него длъжностно лице определя маршрута за транспортиране на строителни отпадъци. 
ГЛАВА ТРЕТА 
УПРАВЛЕНИЕ НА ОТПАДЪЦИТЕ ОТ СТРОИТЕЛСТВО, 
РЕКОНСТРУКЦИИ И РАЗРУШАВАНЕ НА СГРАДИ И ДРУГИ СЪОРЪЖЕНИЯ, ВКЛЮЧИТЕЛНО БИОРАЗГРАДИМИ ОТПАДЪЦИ 
Раздел ІІ 
Управление на биоразградими отпадъци 
Чл. 21. Кметът на Община Бяла, обл. Русе организира разделното събиране и съхраняването на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане. 
Чл. 22. (1) Биоотпадъците от поддържане на обществени площи, паркове и градини се събират разделно. 
(2) Биоотпадъците по ал. 1. както и отпадъците от зелените площи към търговски обекти, производствени, стопански и административни сгради се третират чрез компостиране или анаеробно разграждане или се изхвърлят в съдовете за разделно събиране на биоразградими отпадъци, по начин, който осигурява висока степен на защита на околната среда. 
(3) Дейностите по ал. 1 и 2 се извършват при спазване на изискванията на Закона за управление на отпадъците /ЗУО/. 
Чл. 23. Забранява се: 
1. Неконтролираното изгаряне на биоотпадъци; 
2. Депонирането или обезвреждането на биоотпадъците по какъвто и да е друг начин, в случай, че могат да бъдат рециклирани или оползотворени на територията на страната; 
3. Смесването на разделно събрани биоотпадъци с други видове отпадъци; 
4. Изхвърлянето на биоотпадъци в контейнерите за събиране на смесени битови отпадъци, при наличие на система за разделно събиране на биоотпадъци; 
5. Изхвърлянето на биоразградими отпадъци в контейнери за отпадъци от опаковки. 


ГЛАВА ЧЕТВЪРТА 
УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ /МРО/ 
Раздел I 
Общи положения 
Чл. 24. „Масово разпространени отпадъци“ са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление. 
Чл. 25. Кметът на Община Бяла, обл. Русе организира дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци, в т.ч. определя местата за разполагане на необходимите елементи на системите за разделно събиране и местата за предаване на масово разпространени отпадъци. 
Чл. 26. Отговорността за организиране управлението на масово разпространени отпадъци/ МРО/ се поема от производителя на продукта, в резултат на чиято употреба се образуват отпадъците, при условията на закона.
ГЛАВА ЧЕТВЪРТА 
УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ /МРО/ 
Раздел ІІ 
Разделно събиране на отпадъци от опаковки 
Чл. 27. Дейностите по разделно събиране, транспортиране и оползотворяване на отпадъци от опаковки, включително разделно събрани отпадъци от домакинствата се извършват от: 
1. Лица притежаващи разрешение или регистрационен документ, издаден по реда на глава пета, раздели I и II от ЗУО за извършване на дейности по събиране, транспортиране, рециклиране и/или оползотворяване на отпадъци на територията на Общината: 
2. Организации по оползотворяване, притежаващи разрешение, издадено по реда на глава пета, раздел III от ЗУО. 
Чл. 28. (1) Кмета на Общината организира изпълнение на задължението си за участие в системите за разделно събиране като сключва договори. С договорите се урежда разделното събиране на отпадъците от опаковки, както и разделно събиране на смесени битови 
отпадъци от домакинствата; 
(2) Съдовете за разделно събиране на отпадъци на територията на Община Бяла, обл. Русе се съобразяват с изградената система за разделно събиране и се оповестяват, заедно с тяхното местоположение на интернет страницата на Община Бяла, обл. Русе. 
Чл. 29. Притежателите на отпадъци от опаковки, обозначени с маркировка за разделно събиране, са длъжни да ги предават и/или изхвърлят на определените за целта места и съдове. 
Чл. 30. Ползвателите на търговски обекти, производствени, стопански и административни сгради са длъжни да събират разделно получените от дейността им отпадъци от опаковки от хартия и картон, стъкло, пластмаси, метали на територията на обекта и да ги предават на лица, притежаващи разрешение по реда на ЗУО. 
Чл. 31. Всички големи обекти на територията на Община Бяла, обл. Русе генериращи отпадъци от дейността си, като стопански сгради търговски вериги, обекти за търговия с Хранителни стоки, заведения за хранене и развлечения, ресторанти, обекти за комунални и други услуги, хотели и други места за настаняване и съпътстващи производството занаятчийски дейности, сключват договор с организация по оползотворяване и/или лице притежаващо разрешение по чл.35 от ЗУО. 
Чл. 32. (1) Домакинствата, физическите и юридически лица, административни сгради. малки търговски обекти са задължени да събират отпадъците си разделно като ползват изградената система на Общината за разделно събиране и/или сключват договор споразумение с организация по оползотворяване или лице, притежаващо документ по чл.35 от ЗУО:
     (2) Договорите/Споразуменията, когато са сключени с организацията по оползотворяваме и/или лицето притежаващо документ по чл. 35 от ЗУО, обслужващи системата за разделно събиране на отпадъците на територията на Община Бяла, обл. Русе са безвъзмездни и за двете страни при спазване на инструкция за разделяне на отпадъците; 
Чл. 33. Изискванията за ползване на съществуващата система за разделно събиране на отпадъците, както и местоположението на съдовете се оповестяват на интернет страницата на Община Бяла, обл. Русе и чрез други средства за информиране. 
Чл. 34. Лицата, които изпълняват задълженията си индивидуално, както и всички техни дистрибутори. включително лицата, извършващи продажба на крайните потребители, са задължени да приемат обратно на мястото на продажбата отпадъците, образувани в резултат на употребата на съответните продукти. 
Чл. 35. Забранява се: 
1. Изхвърляне на отпадъци от опаковки в съдовете за битови отпадъци; 
2. Повреждане на съдовете за разделно събиране на отпадъците; 
3. Кражбата на отпадъци от съдовете за разделно събиране; 
4. Изгаряне или друг вид не регламентиран начин на третиране на отпадъци от опаковки и разделно събрани отпадъци от домакинствата. 

ГЛАВА ЧЕТВЪРТА 
УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ /МРО/ 
Раздел ІІІ 
Управление на отпадъците от излязло от употреба електрическо и електронно оборудване /ИУЕЕО/ 
Чл. 36. Кметът на община Бяла, обл. Русе: 
1. оказва съдействие на организациите по оползотворяване, в т. ч. определя местата за разполагане на необходимите елементи на системите за разделно събиране и местата за предаване на излязло от употреба електрическо и електронно оборудване; 
2. организира изпълнението на задълженията си за участие в системите за разделно събиране на ИУЕЕО, като сключва договори със: 
а) организации по оползотворяване на ИУЕЕО, и/или 
б) лица, които изпълняват задълженията си индивидуално, и/или 
в) други лица, притежаващи документ по чл. 35 от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на общината. 
Чл. 37. Дистрибуторите и лицата, които извършват продажба на ИУЕЕО на крайните потребители, са задължени: 
1. да приемат без заплащане от страна на крайните потребители излязло от употреба електрическо и електронно оборудване, образувано в бита, в същото количество, от същия вид или изпълняващо същите функции, както и закупеното от потребителя в рамките на работното време на обекта или да приемат малко по размер ИУЕЕО (при което нито един от външните размери не надвишава 25 см.), без да купуват ИУЕЕО от същия вид, в случай, че търговската площ е по-голяма от 400 м2; 
2. да поставят съдове за събиране на ИУЕЕО, образувано в бита, на територията на обекта, където извършват продажбата. 
Чл. 38. Местата за разделно събиране на излязло от употреба електрическо и електронно оборудване, включително тези, разположени в обекти, където се извършва продажба на ИУЕЕО се обозначават с табели "Събирателен пункт за излязло от употреба електрическо и електронно оборудване". 
Чл. 39. (1) Излязло от употреба електрическо и електронно оборудване се събира, съхранява и транспортира по начин, който оптимизира повторната му употреба, рециклирането и оползотворяването му. 
             (2) Събирането на излязлото от употреба електрическо и електронно оборудване от гражданите се извършва по определен график, на база подадени заявки на унифициран телефонен номер. Информация относно системата за събиране на ИУЕЕО се обявява на интернет страницата на Община Бяла, обл. Русе. 
     (3) Лицата, извършващи продажба на газоразрядни лампи на крайни потребители са задължени безплатно да приемат обратно излезлите от употреба лампи в количество на еднократно закупените от клиента лампи, като осигуряват и безопасното им съхранение. 
     (4) Излезлите от употреба газоразрядни лампи от домакинствата се събират, след като са опаковани, с цел превенция на тяхното счупване, в рамките на изградената система за събиране на ИУЕЕО. 
Чл. 40. Забранява се: 
   1. Изхвърлянето на излезли от употреба луминесцентни лампи и излязло от употреба електрическо и електронно оборудване, в съдовете за битови отпадъци, както и смесването им с други отпадъци, възпрепятстващи тяхното последващо оползотворяване, рециклиране и/или третиране; 
   2. Третиране на ИУЕЕО без нужното разрешително по ЗУО; 
   3. Забранява се чупенето на излезли от употреба газоразрядни лампи и електроннолъчеви тръби и с цел предотвратяване на случайното им счупване се предприемат съответните 
мерки. 
ГЛАВА ЧЕТВЪРТА 
УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ /МPO/ 
Раздел IV 
        Управление на дейностите с негодни за употреба батерии и акумулатори
/НУБА/ 
Чл. 41.  (1) Кметът на общината:
   1. организира дейностите по разделно събиране на портативни и автомобилни негодни за употреба батерии и акумулатори /НУБА/ и/или оказва съдействие на организациите за оползотворяване на НУБА, в т.ч. определя местата за разполагане на необходимите елементи на системите за разделно събиране и местата за предаване на портативни и автомобилни НУБА: 
   2. организира изпълнението на задълженията си за участие в системите за разделно събиране на портативни и автомобилни негодни за употреба батерии и акумулатори, като сключва договори със: 
  а) организации по оползотворяване на НУБА, притежаващи разрешение, издадено по реда на глава пета, раздел III от ЗУО, и/или 
  б) други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на НУБА на територията на съответната община и/или комплексно разрешително, издадено по реда на глава седма. раздел ІІ от 300С. 
 (2) Негодни за употреба батерии и акумулатори се събират разделно и се предават на лица притежаващи съответното разрешително за извършване на дейности с тях. 
 (3) Списък с местата за събиране на негодни за употреба батерии и акумулатори се публикуват на сайта на Община Бяла, обл. Русе. Местата за събиране на негодни за употреба батерии са и всички обекти на територията на Общината, където се предлагат батерии. 
 (4) Лицата, които извършват продажба на портативни и/или автомобилни батерии и акумулатори на крайните потребители, са задължени:
1. да приемат без заплащане от страна на крайните потребители портативни и/ или автомобилни негодни за употреба батерии и акумулатори от същия вид, който продават, през цялата продължителност на работното време на обекта; 
2. да поставят съдове за разделно събиране на портативни и/или автомобилни НУБА на територията на обекта, където извършват продажбата; 
3. да поставят на видно място в търговските обекти табели, съдържащи информация за възможностите и начина за обратно приемане в търговския обект на НУБА. 
(5) Крайните потребители могат да върнат портативни НУБА на територия на търговски обект, в който се предлагат портативни батерии и акумулатори, без да закупуват нови. 
Чл. 42. Забранява се: 
1. Изхвърлянето на негодни за употреба батерии и акумулатори в съдовете за битови отпадъци, както и смесването им с други отпадъци; 
2. Временното съхраняване в открити складове на НУБА.

 ГЛАВА ЧЕТВЪРТА 
УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ /МРО/ 
Раздел V 
Управление на дейностите с отработени масла и отпадъчни нефтопродукти 
Чл. 43. Лицата, извършващи дейности по третиране на отработени масла или отпадъчни нефтопродукти, трябва да притежават: 
1. Разрешение по чл.35. ал. 1, т.1 от Закона за управление на отпадъците (ЗУО), или 
2. Комплексно разрешително, издадено съгласно глава седма, раздел ІІ от Закона за опазване на околната среда (ЗООС). 
Чл. 44. Лицата, които пускат на пазара масла, предназначени за употреба в моторни превозни средства са длъжни да осигурят безплатно на крайния потребители информация, поставена на видно място на територията на обекта относно местата за смяна на маслата след употребата им и възможните опасности за здравето при неправилно манипулиране и риска за околната среда. 
Чл. 45. Лицата, които пускат на пазара масла са отговорни за събирането и оползотворяването на отработените масла, както и за екологосъобразното обезвреждане на отработените масла, които не могат да бъдат оползотворени. 
Чл. 46. (1) Лицата, които пускат на пазара масла са отговорни за оползотворяването на отработени масла в количество (в тонове) не по-малко от 40 на сто от количеството (в тонове) масла, пуснати от тях на пазара на Република България през текущата година. Целите се постигат поетапно, съгласно сроковете в §2 на Наредбата за изискванията за третиране и транспортиране на отработени масла и отпадъчни нефтопродукти. 
(2) Лицата, които пискат на пазара масла изпълняват задължението си по оползотворяване: 
1. индивидуално, или 
2. чрез колективни оползотворяване. 
Чл. 47. (1) Организациите по оползотворяване на отработени масла и лицата, които пускат на пазара масла изпълняват задълженията си индивидуално, създават системи за разделно събиране осигуряват и оползотворяване на отработени масла, които осигуряват: 
     1. разделно събиране на маслата, образувани в автосервизи при смяна на масла; 
     2. отработените масла от местата за смяна на масла; 
3. разделно събиране на отработените масла, които се образуват от експлоатацията на техника и оборудване, от площадките за предварително съхранение: 
4. предаването на събраните отработени масла на съоръжения и инсталации за оползотворяване или обезвреждане на отработени масла, в случай, че техническите, икономическите и организационните условия не позволяват тяхното оползотворяване.
(2) Лицата, извършващи дейности по събиране и транспортиране на отработени масла и отпадъчни нефтопродукти, трябва да притежават регистрационен документ, издаден по реда на глава пета, раздел II от ЗУО. 
(3) Отработените масла и отпадъчните нефтопродукти се събират и съхраняват разделно по видове с кодове и наименования съгласно наредбата по чл. 3, ал. 1 ЗУО или по начин, който позволява тяхното регенериране, оползотворяване и/или обезвреждане. 
(4) Събирането и/или съхраняването на отработени масла и/или отпадъчни 
нефтопродукти се извършва: 
1. в места за смяна на отработени масла; 
2. на площадки за предварително съхраняване по смисъла на § 1, т. 27 от 
допълнителните разпоредби на ЗУО в резултат на експлоатацията на техника и оборудване; 
3. в събирателни пунктове, обособени самостоятелно или като част от площадките, на които са разположени съоръжения и инсталации за оползотворяване и/или обезвреждане на отработени масла и отпадъчни нефтопродукти. 
(5) Местата за смяна на отработени масла, площадките за предварително съхраняване и събирателните пунктове за отработени масла и отпадъчни нефтопродукти, както и обособените части от площадки, на които се извършват дейности с отработени масла и/или отпадъчни нефтопродукти, трябва да отговарят на изискванията, регламентирани в чл. 25 от Наредбата за отработените масла и отпадъчни нефтопродукти. 
(6) Приемателните резервоари и съдове за събиране, включително за разделно събиране и съхраняване на отработени масла и отпадъчни нефтопродукти, трябва да отговарят изискванията на чл. 26 от Наредбата за отработените масла и отпадъчни нефтопродукти. 
Чл. 48. Лицата, при чиято дейност се образуват отпадъчни нефтопродукти, ги предават за оползотворяване и/или обезвреждане на лицата, притежаващи необходимите разрешителни съгласно Закона за управление на отпадъците /ЗУО/ или Закона за опазване на околната среда /ЗООС/ и мощности за оползотворяване и/или обезвреждане в собствени съоръжения в съответствие с разпоредбите на ЗУО и подзаконовите нормативни актове по прилагането му, въз основа на писмен договор. 
Чл. 49. (1) Кметът на Община Бяла, обл. Русе: 
1. Определя местата за смяна на отработени моторни масла на територията на общината. без да възпрепятства дейността на лицата, сключили договор с организация по оползотворяване, и/или на лицата, които изпълняват задълженията си индивидуално, и информира обществеността за местоположението им и за условията за приемане на отработените масла; 
2. Съдейства за извършване на дейностите по събиране и съхраняване на излезли от употреба масла и предаването им за оползотворяване или обезвреждане. 
    (2) Кметът на общината извършва дейностите по ал. 1 в следните случаи: 
1. по т. 1 - когато местата за смяна на отработени моторни масла са разположени върху общински имот, и 
      2. по т. 2 - когато има сключен договор за извършване на дейностите по събиране на отработени масла и предаването им на инсталации за оползотворяване и/или обезвреждане със: 
а) организация по оползотворяване на отработени масла; 
б) лица, които пускат на пазара масла и изпълняват задълженията си индивидуално; 
в) други лица, притежаващи разрешително. 
Чл. 50. Забранява се: 
1. изхвърлянето на отработени масла и отпадъчни нефтопродукти в повърхностните и 
подземните води и в канализационните системи; 
2. съхраняването и/или изхвърлянето на отработени масла и отпадъчни нефтопродукти, водещо до замърсяване на почвата: 
3. третирането, включително изгарянето на отработени масла и отпадъчни нефтопродукти, водещо до превишаване на установените норми за допустими емисии на вредни вещества в атмосферния въздух;  
       4. нерегламентираното изхвърляне на отпадъците, образувани от извършването на дейности по третиране и транспортиране на отработени масла и отпадъчни нефтопродукти; 
 5. предаването на отработени масла и отпадъчни нефтопродукти на лица, които не притежават разрешение по чл. 35 ал. 1, т. 1 от ЗУО или Комплексно разрешително, издадено съгласно глава седма, раздел II от ЗООС; 
 6. смесването на отработени масла и отпадъчни нефтопродукти с други отпадъци, което ще възпрепятства тяхното оползотворяване; 
7. смесването на отработени масла и отпадъчни нефтопродукти с горива, охлаждащи течности, спирачна течност. разтворители и други вещества и материали; 
8. изхвърлянето на отработени масла и отпадъчни нефтопродукти в съдове за събиране на битови отпадъци; 
9. извършването на смяна на отработени масла на места, който не са оборудвани за целта, и в съдове, неотговарящи на нормативните изисквания; 
10. депонирането на отработени масла и течни отпадъчни нефтопродукти. 
ГЛАВА ЧЕТВЪРТА 
УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ /МРО/ 
Раздел ѴІ 
Управление на дейностите с излезли от употреба гуми /МУГ/
 
Чл. 51. Разпоредбите по Раздел VI от настоящата Наредба се прилагат за всички видове гуми (външни, вътрешни и плътни), пуснати на пазара, в т.ч. от пътнически, товаро- пътнически и състезателни автомобили, автобуси, камиони, мотоциклети, велосипеди, превозни средства и съоръжения за гражданското строителство, индустрията и авиацията; селскостопански и горскостопански превозни средства и съоръжения, товарачни машини и 
други. 
Чл. 52. Притежателите на ИУГ ги предават на лица, притежаващи Разрешение или Комплексно разрешително по чл.35, ал. 1 от Закона за управление на отпадъците (ЗУО), или Регистрационен документ, съгласно чл.35, ал.2 от Закона за управление на отпадъците, издаден по реда на глава пета, раздел II, чл. 78 от същия закон. 
Чл. 53. Лицата, които пускат на пазара гуми, отговарят за разделното събиране, съхраняването, транспортирането, оползотворяването и/или обезвреждането на ИУГ. 
      Чл. 54. (1) Събирането и/или съхраняването на ИУГ се извършва: 
1. на площадки за съхраняване при местата на тяхното образуване в резултат на експлоатацията на техника и оборудване; 
2. в събирателни пунктове, обособени самостоятелно или като част от площадките, на които са разположени съоръжения и инсталации за оползотворяване и/или обезвреждане на ИУГ. 
      (2) Събирането и/или съхраняването на ИУГ се извършва и в местата, където те се образуват, включително във: 
1. Места за смяна на гуми: 
2. Места за продажба на гуми. 
     (3) За местата за продажба на гуми не се изисква документ по Закона за управление на отпадъците /ЗУО/. 
 Чл. 55. (1) Кметът на Община Бяла, обл. Русе: 
1. определя местата за събиране на ИУГ на територията на общината, без да възпрепятства с това дейността на лицата, сключили договор с организация по оползотворяване, и/или на лицата, изпълняващи задълженията си индивидуално, и информира обществеността за местоположението им и условията за приемане на ИУГ; 2. съдейства за организирането на дейностите по събиране и съхраняване на ИУГ и предаването им за оползотворяване и/или обезвреждане. 
     (2) Кметът на Община Бяла, обл. Русе извършва дейностите по ал. 1 в следните случаи: 
1. по т. 1 - когато местата за смяна на ИУГ са разположени върху общински имот, и 
2. по т. 2- когато има сключен договор за финансиране на дейностите по събиране и съхраняване на ИУГ и предаването им на инсталации за оползотворяване и/или обезвреждане със: 
а) организация по оползотворяване на ИУГ; 
  б) лицата, които пускат на пазара гуми, които изпълняват задълженията си оползотворяване индивидуално, или 
  в) предприятието за управление на дейностите по опазване на околната среда.
Чл. 56. Забранява се: 
1. изоставянето, не регламентираното изхвърляне и изгаряне или друга форма на неконтролирано обезвреждане на ИУГ; 
2. изгарянето на ИУГ, освен от лицата, притежаващи разрешение или комплексно разрешително по чл. 35, ал. 1 от Закона за управление на отпадъците (ЗУО); 
3. депонирането на цели и нарязани ИУГ, с изключение на велосипедни гуми и гуми с външен диаметър. по-голям от 1400 мм; 
4. предаването на ИУГ на лица, които не притежават съответния документ по чл. 35 от Закона за управление на отпадъците(ЗУО). 

ГЛАВА ЧЕТВЪРТА 
УПРАВЛЕНИЕ НА МАСОВО РАЗПРОСТРАНЕНИ ОТПАДЪЦИ /МРО/ 
Раздел ѴІІ 
Управление на отпадъците от излезли от употреба моторни превозни 
средства ИУМПС 
Чл. 57. Разпоредбите по Раздел VII от настоящата Наредба се прилагат за: 
1. Излезлите от употреба моторните превозни средства ИУМПС/ от категориите L2. L2e, L4, L5, M1 и N1 по смисъла на чл. 149, т. 1, букви "в", "г", "ж" и "и", т. 2, буква "а" и т. 3, буква "а" от Закона за движението по пътищата: 
2. Компоненти и материали от ИУМПС по т.1; 
3. ИУМПС независимо от начина, по който МПС са били обслужвани (поддържани) или ремонтирани по време на експлоатацията им и независимо от това, дали са били оборудвани с компоненти, доставени от производителя, или с други компоненти, които се монтират като резервни части или части за подмяна, съгласно нормативните изисквалия. 
Чл. 58. Дейностите по съхраняване, разкомплектоване (предварително третиране) на ИУМПС и по оползотворяване и/или обезвреждане на образуваните отпадъци от МПС се извършват от лица, притежаващи Разрешително, съгласно чл. 35, ал. 1, т. 1 от Закона за управление на отпадъците, издадено по реда на глава пета, раздел I, чл. 67 от същия закон или Комплексно разрешително, издадено по реда на глава седма, раздел II от Закона за опазване на околната среда. 
Чл. 59. Дейностите с ИУМПС се извършват само на площадки, разположени на територии, за които съгласно устройствен план са допустими производствени и складови дейности, на пристанища за обществен транспорт с национал но и регионално значение и на обекти на железопътната инфраструктура със стопанско предназначение. Всяка площадка трябва да отговаря на нормативните изисквания за опазване на човешкото здраве и околната среда. 
      Чл. 60. Не се допуска разполагане на площадки за третиране на отпадъци от ИУМПС на територията на пояс 1 на санитарно-охранителни зони на водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди. 
Чл. 61. Площадките, на които се извършват дейностите с ИУМПС, е необходимо да отговарят на минималните технически изисквания, определени с чл. 21 от Наредбата за излезлите от употреба моторни превозни средства.
Чл. 62. На площадките за събиране и временно съхраняване се извършват дейностите по събиране и временно съхраняване на ИУМПС, без никаква интервенция върху събраните ИУМПС. 
Чл. 63. В случаите, когато на една площадка се извършват дейности с отпадъци от ИУМПС и отпадъци от черни и цветни метали /ОЧЦМ/, както и отпадъците, получени в резултат на тяхната предварителна обработка, те се съхраняват отделно на обособени части на площадката. При последващо предаване на ОЧЦМ, образувани след предварителна подготовка преди оползотворяване на ИУМПС, те се отчитат отделно с код и наименование съгласно Наредбата за класификация на отпадъците. 
Чл. 64. (1) Лицата, извършващи дейности по разкомплектоване на ИУМПС, 
предприемат мерки за повишаване количеството на компонентите от ИУМПС, предоставяни за повторно използване. 
   (2) Лицата, извършващи дейности по оползотворяване и разкомплектованена ИУМПС. предприемат мерки за оползотворяване на компонентите, които не могат да бъдат използвани повторно, като се дава приоритет на рециклирането, когато това е екологосъобразно. 
   (3) Мерките по ал. 1 и 2 се прилагат при спазване на изискванията за безопасност на МПС и изискванията за опазване на околната среда относно емисиите в атмосферния въздух и контрола върху шума. 
   (4) Операторите на центрове за разкомплектоване на ИУМПС осигуряват за своя сметка изготвянето и въвеждането в действие на компютърна информационна система за: 
1. Отчитане и контрол на издадените удостоверения за разкомплектоване на ИУМПС; 2. Поддържане на информация за изходящите и наличните количества отпадъци, получени от разкомплектрването на ИУМПС. 
  (5) Операторите на площадки за събиране и съхраняване на ИУМПС осигуряват за своя сметка изготвянето и въвеждането в действие компютърна информационна система за : 
1. Отчитане и контрол на издадените от името на оператор на център за 
разкомплектоване удостоверения за ИУМПС; 
2. Поддържане на информация за наличните и изходящите количества ИУМПС. (6) Операторите на центрове за разкомплектоване и операторите на площадки за събиране и временно съхраняване на ИУМПС трябва да притежават или да имат сключен договор за ползване на електронна автоматична везна, калибрирана с точност за измерванията за отчитане теглото на постъпващите ИУМПС. 
Чл. 65. (1) Собствениците на ИУМПС са длъжни да ги предават на площадки за събиране и временно съхраняване или в центрове за разкомплектоване; 
            (2) Собствениците на МПС с прекратена регистрация на основание на изплатена пълна щета, съгласно чл. 18, ал. 2 от Наредба № 1-45 от 2000 г. за регистрацията, отчета, пускането в движение и спирането от движение на моторните превозни средства и на ремаркета, теглени от тях (ДВ, бр. 31 от 2000 г.), наричана по-нататък "Наредба № 1-45 от 2000 г.", са длъжни да ги предават на площадки за събиране и временно съхраняване или в центрове за разкомплектоване. 
Чл. 66. (1) В случай, че ИУМПС се намира върху имот държавна или общинска собственост, собственикът му е длъжен да го предаде на площадка за временно съхранение или в център за разкомплектоване на ИУМПС. 
(2) Когато собственик на МПС не изпълни задълженията си по ал. 1, както и в случаите, когато ИУМПС не може да бъде идентифицирано поради липса на регистрационен или идентификационен номер и при невъзможност собственикът да бъде установен се прилага процедурата по чл. 143, ал. 7 и ал. 8 от Закона за движението по пътищата. 
(3) Кметът на Община Бяла, обл. Русе или упълномощено от него лице назначават комисия с представители на общинската администрация, общински инспекторат и ОД на МВР за установяване на ИУМПС и техните собственици. На установените ИУМПС се залепва стикер предписание, съгласно образец - Приложение № 2.
(4) Комисията съставя констативен протокол за техническото състояние на МПС в 3 екземпляра, съгласно образец - Приложение No 3. При поискване, екземпляр от протокола се предоставя на собственика на ИУМПС или на упълномощено от него лице. 
(5) С поставянето на етикера с предписание за преместване на ИУМПС започва да 14- дневния срок за преместване на МПС. 
(6) В случай, че в срока по ал. 3 собственикът не е изпълнил предписанието, въз основа на констативния протокол за техническото състояние на МПС по ал. 2, кметът на общината или упълномощено от него длъжностно лице издава заповед за принудително преместване на ИУМПС на площадка за временно съхранение или в център за разкомплектоване на ИУМПС за сметка на собственика на ИУМПС. 
7)/ изм. с Решение № 53 от 04 ноември 2019 г. на Административен съд - Русе/ Заповедта се изпълнява от лицата, с които общината има сключен договор и притежаващи разрешително по чл. 35, ал. 1 от ЗУО за извършване на дейности по временно съхраняване и разкомплектоване на ИУМПС за сметка на собственика. 
(8) Когато адресът на някое от заинтересованите лица не е известен или то не е намерено на посочения от него адрес, съобщението се поставя на таблото за обявления, в Интернет страницата на съответния орган или се оповестява по друг обичаен начин. 
(9) На собствениците на ИУМПС, които не изпълняват предписанието за преместване по ал. 3 контролните органи по тази наредба съставят акт за установяване на административно нарушение по нормативните актове, които са нарушени, като се спазят изискванията на Закона за административните нарушения и наказания. 
Чл. 67. (1) Кметът на Община Бяла, обл. Русе: 
       1. определя местата и площта за изграждане на общинските площадки за събиране и съхранение на ИУМПС на територията на общината в съответствие на плана за управление 
на отпадъците; 
 2. организира дейностите по събирането на ИУМПС, съхраняването им на площадките за събиране и временно съхраняване и предаването им в центровете за разкомплектоване. 
(2) Кметът на Община Бяла, обл. Русе извършва дейностите по ал. 1, когато лицата, които пускат на пазара МПС, не са изградили площадки за събиране и временно съхраняване на ИУМПС върху собствен имот и има сключен договор със: 
1. Организация по оползотворяване; 
2. Предприятието за управление на дейностите по опазване на околната среда (ПУДООС): 
3. Лица, които изпълняват задълженията си индивидуално. 
(3) При определяне местоположението на площадките за събиране и временно съхраняване се отчита броят на ИУМПС на територията на общината за година с оглед разполагане на тези площадки на лесно достъпни места и отреждане на достатъчно площ за целта. 
Чл. 68. Забранява се: 
1. Предаването или изхвърлянето на излезли от употреба моторни превозни средства или на отпадъци от МПС по начини, различни от предвидените в наредбата и на нерегламентирани места; 
2. Предаването на ИУМПС на лица, които не притежават разрешение, издадено по реда на чл. 67 ЗУО. или комплексно разрешително, издадено по реда на глава седма, раздел II от Закона за опазване на околната среда. 
ГЛАВА ПЕТА 
ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ПРОИЗВОДСТВЕНИ ОТПАДЪЦИ 
Чл. 69. (1). Производствените отпадъци, които нямат характер на опасни се третират: 
                   1. От причинителя, в собствени съоръжения за третиране на отпадъците, притежаващи необходимите документи за експлоатация и при спазване на условията на чл. 8, ал.2 от ЗУО.
       2. От лицата, притежаващи разрешение по чл.35 от ЗУО за тази дейност. 
               (2) Предаването и приемането на производствените отпадъци се извършва само въз основа на писмен договор с лица, притежаващи разрешение, комплексно разрешително или регистрационен документ по чл. 35 от ЗУО за съответната дейност и площадка за отпадъци със съответният код, съгласно Наредбата за класификация на отпадъците. 
     Чл. 70 (1) Депонирането на неопасни производствени отпадъци на регионалното депото за ТБО, може да се извършва по реда на чл. 12, ал. 3 от настоящата Наредба. 
     (2) В случай, че лицето не притежава регистрационен документ за транспортиране на отпадъци, прилага сключен договор за транспортна услуга, с лица притежаващи разрешително по ЗУО. 
     (3) За депонирането обезвреждането/ на отпадъците, притежателите им заплащат цена за услугата на оператора на депото. 
     (4) Освен цената по ал.3. притежателите на отпадъците заплащат по банкова сметка на Общината и отчисления по чл.64 от ЗУО. 
     (5) Отчисленията по ал. 4. се изчисляват на база тон депониран отпадък на Регионално депо, а сумата се определя за всяка година с Постановление на Министерски съвет. 
   Чл. 71. Всички разходи за третиране и транспортиране на производствените отпадъци са за сметка на притежателя им. 

ГЛАВА ШЕСТА 
УПРАВЛЕНИЕ НА ДЕЙНОСТИТЕ С ОТПАДЪЦИ ОТ ЧЕРНИ И ЦВЕТНИ МЕТАЛИ 
/ОЧЦМ/ 
Чл. 72. (1) За извършване на дейности по третиране на отпадъци от черни и цветни метали / ОЧЦМ/ се изисква: 
1. Разрешение, издадено по реда на глава пета, раздел 1 от Закона за управление на отпадъците /ЗУО/, или 
2. Комплексно разрешително, издадено по реда на глава седма, раздел II от Закона за опазване на околната среда /ЗООС/. 
(2) Разрешение не се изисква за дейностите по събиране и предварително съхраняване на отпадъци от черни и цветни метали /ОЧЦМ/ на мястото на образуване. 
Чл. 73. Не се допуска разполагане на площадки за третиране на отпадъци от черни и цветни метали на територията на пояс I на водоизточниците и съоръженията за питейно- битово водоснабдяване и около водоизточниците на минерални води, използван питейни и хигиенни нужди. 
Чл. 74. Дейностите с ОЦЧМ се извършват само на площадки, разположени на територии, за които съгласно устройствен план са допустими производствени и складови дейности и на обекти на железопътната инфраструктура със стопанско предназначение. Всяка площадка трябва да отговаря на нормативните изисквания за опазване на човешкото здраве и околната среда. 
Чл. 75. (1) Техническите изисквания и условията към площадките за извършване на дейности с ОЧЦМ се определят с Наредба на Министъра на околната среда и водите, съгласувана с Министъра на регионалното развитие и благоустройството и с Министъра на здравеопазването. 
(2) Лицата, извършващи дейности с ОЧЦМ, са длъжни да осигурят на всяка площадка 24-часово видеонаблюдение в едномесечен срок от получаване на разрешението или неговото допълнение с нова и площадки и да съхраняват записите в продължение на една година. 
     Чл.76. (1) Предаването и приемането на ОЧЦМ, които нямат битов характер, включително тези, които представляват кабели и електропроводници от всякакъв вид и размер, елементи на електронната съобщителна инфраструктура, елементи и части от подвижния железопътен състав. железния път, включително осигурителните, сигнализационните и съобщителните съоръжения и всякакви инсталации към тях, всякакви елементи и части от пътната инфраструктура като пътни знаци, мантинели, метални капаци  от шахти, части от уличното осветление или воднонапоителни системи и съоръжения и метгалосъдържащи паметници или части или елементи от тях се извършва само при наличие на сертификат за произход, издаден от лицата, при чиято дейност се образуват, и въз основа на сключен писмен договор. 
(2) Физическите лица могат да предават ОЧЦМ само с битов характер при наличие на декларация за произход: 
(3) Сертификатът и декларацията за произход на ОЧЦМ се попълват по образец, утвърден от Министъра на околната среда и водите. 
(4) Отпадъците по ал. 1 се съхраняват и подготвят за оползотворяване отделно от останалите ОЧЦМ. 
(5) В случаите, когато на една площадка се извършват дейности с отпадъци от метални опаковки, ИУЕЕО, НУБА, ИУМПС и ОЧЦМ, както и отпадъците, получени в предварителна обработка, те се съхраняват отделно на обособени части на площадката. При последващо предаване на отпадъците от метални опаковки и на ОЧЦМ. образувани след предварителна подготовка преди оползотворяване на ИУЕЕО, НУБА и ИУМПС, те се отчитат отделно с код и наименование съгласно Наредбата за класификация на отпадъците. 

ГЛАВА СЕДМА 
КОНТРОЛ 
Чл. 77. Кметът на Община Бяла, обл. Русе или оправомощени от него длъжностни лица, контролират: 
1. Спазване на разпоредбите на настоящата Наредба; 
2. Дейностите, свързани с образуване, събиране, включително разделното, съхраняване, транспортиране, третиране на битови и строителни отпадъци; 
3. Дейностите по депониране на производствени и опасни отпадъци на 
общинското/регионалното депо: 
4. Площадките за дейностите с ОЧЦМ. 
Чл. 78. Лицата по чл. 77 извършват проверки по документи и/или проверки на място. 
Чл. 79. Служителите по чл. 77 имат статут на контролни органи. 
Чл. 80. При изпълнение на своите задължения контролните органи удостоверяват своите правомощия със служебна карта.

ГЛАВА ОСМА 
АДМИНИСТРАТИВНО-НАКАЗАТЕЛНИ ПРОЦЕДУРИ 
Чл. 81. (1) Наказва се с глоба от 300 до 1000 лв. физическо лице, което: 
1. изхвърля отпадъци на неразрешени за това места; 
2. предава отпадъци на лица, които не притежават разрешение, комплексно 
разрешително или регистрационен документ по чл. 35 от ЗУО в случаите, когато такива се 
изискват: 
3. не предаде излязло от употреба моторно превозно средство на площадки за съхраняване или в центрове за разкомплектоване; 
4. изхвърля масово разпространени отпадъци, обозначени с маркировка за разделно събиране съгласно наредбите по чл. 13, ал. 1 от ЗУО, в контейнери за смесени битови отпадъци и в съдове за събиране на отпадъци, поставени в имоти - публична държавна или общинска собственост, или ги смесва с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място е създадена система за разделно събиране на съответните масово разпространени отпадъци: 
5. не изпълнява разпоредбите за повторна употреба, рециклиране и оползотворяване на строителни отпадъци; 
  6. изхвърля битови отпадъци в съдове за разделно събиране. 
    (2) За маловажни случаи на административни нарушения по ал. 1, т. 1 и 4. установени при извършването им, овластените за това органи налагат на местонарушението глоби в размер от 10 до 50 лв, срещу издаване на фиш по реда на Закона за административните нарушения и наказания. 
(3) Наказва се с глоба от 1400 до 4000 лв. физическо лице, което: 
1. Предава ОЧЦМ с битов характер без декларация за произход по чл. 39, ал. 2 да попълни такава или откаже да попълни такава или е попълнило неверни сведения в декларацията; 
   2. Предава ОЧЦМ с битов характер на лице без разрешение или Комплексно разрешително по чл. 35, ал. 1 от ЗУО; 
   3. Извършва дейност с ОЧЦМ без регистрация по търговския закон или без разрешение. ако деянието не съставлява престъпление: 
 4. Предава ОЧЦМ, които нямат битов характер в т.ч. по чл. 39, ал. 1 от ЗУО. 
 (4) При повторно нарушение се налага глоба, както следва: 
  1. по ал. 1 - в размер от 600 до 2000 лв.; 
   2. по ал. 3 - в размер от 2800 до 8000 лв. 
Чл. 82. (1) Наказва се с имуществена санкция в размер от 1400 до 4000 лв. едноличен търговец иди юридическо лице, което: 
1. изхвърля неопасни отпадъци на неразрешени за това места: 
2. нерегламентирано изгаря или извършва друга форма на нерегламентирано третиране 
на опасни отпадъци; 
     (2) Наказва се с имуществена санкция в размер от 10 000 до 50 000 лв. едноличен търговец иди юридическо лице, което: 
1. изхвърля опасни отпадъци на неразрешени за това места; 
2. нерегламентирано изгаря или извършва друга форма на нерегламентирано третиране 
на опасни отпадъци. 
     (3) При повторно нарушение се налага имуществена санкция, както следва: 
1. по ал. 1 - в размер от 2800 до 8000 лв.; 
2. по ал. 2 - в размер от 20 000 до 100 000 лв. 
Чл. 83. (1) Наказва се с имуществена санкция едноличен търговец или юридическо лице, 
което: 
1. извършва дейности с ОЧЦМ без разрешение; 
2. извършва продажба на ОЧЦМ, получени като технологичен отпадък от собствено производство или от собствен амортизационен лом, на лица без разрешение: 
3. приема ОЧЦМ от юридическо лице или едноличен търговец без сертификат за произход или без писмен договор; 
4. непосредствено след извършване на експедиране на ОЧЦМ не вписва в отчетните документи всички обстоятелства; 
5. не допусне контролните органи до местата, където осъществява дейността си, или не представи в указания от тях срок; отчетни документи за приетите, внесените, предадените и изнесените ОЧЦМ или други документи, които е длъжен да води; 
6. сключва договор или приема сертификат или декларация с невписани всички изискуеми данни, идентифициращи лицата или купувания отпадък; 
7. в тримесечен срок след преустановяване на дейността не реализира наличните количества ОЧЦМ и/или не предприеме необходимите действия за почистване на съответната площадка; 
   8. нарушава изискванията на чл. 39, ал. 4. 5 или 6 от ЗУО: 
          9. приема от физически лица ОЧЦМ с битов характер без декларация за произход; 10. приема от физически лица ОЧЦМ, които нямат битов характер, в т. ч. отпадъци по чл. 39, ал. 1 от ЗУО: 
11. извършва разплащания по сделки с отпадъци в нарушение на изискванията по чл. 38, ал. 4 от ЗУО; 
12. не издава и/или не предаде декларация за съответствие съгласно чл. 5, параграфи 1 и 2 от Регламент (ЕС) №333/2011; 
13. не прилага система за управление на качеството съгласно чл. 6, параграф 1 от Регламент (ЕС) № 333/2011; 
2) /Обявява за нищожно само в частта на пр.1 с Решение No 53 от 04 ноември 2019 г. на Административен - Русе/ За нарушенията по ал. 1 от 3000 до 10 000 лв.; 
(3) /Обявява за нищожно само в частта на пр.1 с Решение No 53 от 04 ноември 2019 г. на Административен - Русе/При повторно нарушение по ал. 1 - от 6000 до 20 000 лв. 
Чл. 84. Наказва се с имуществена санкция в размер от 5000 до 10 000 лв. едноличен търговец или юридическо лице, което: 
1. възложи или извършва строителни или монтажни работи или премахване на строежи без наличие на план за управление на строителни отпадъци в случаите, когато такъв се изисква по чл. 11, ал. 1 от ЗУО; 
2. не постигне изпълнението на целите за оползотворяване и рециклиране на строителни отпадъци съгласно изискванията и сроковете, определени с наредбата по чл. 43, ал. 4 от ЗУО. 
Чл. 85. (1) За други нарушения на тази наредба, ако не съставляват престъпления и за тях няма предвидено наказание в Закона за управление на отпадъците, физическите лица се наказват с глоба до 3 000 лв., а на юридическите лица или на едноличните търговци се налага имуществена санкция до 6 000 лв. 
(2) При повторно нарушение размерът на глобата или имуществената санкция е в двойния размер по ал. 1, но за физическите лица не повече от 5 000 лв. 
Чл. 86. (1) Нарушенията по чл. 81, ал. 1 и 2, чл. 82, ал. 1 и 2 и чл. 84 се установяват с акт на директора на РИОСВ или оправомощени от него длъжностни лица, както и от длъжностни лица, оправомощени от кмета на общината. 
   (2) Нарушенията по чл. 81, ал. 3, чл. 83 се установяват с акт на органите на МВР или на оправомощени от директора на РИОСВ или кмета на община Бяла, обл. Русе длъжностни лица, а наказателните постановления се издават от Министъра на околната среда и водите или от оправомощени от него длъжностни лица. 
   (3) Нарушенията по чл. 85 се установяват с акт на оправомощени от кмета длъжностни 
лица. 
  (4) Наказателните постановления по ал. 1, се издават съответно от министъра на околната среда и водите или оправомощени от него длъжностни лица, както и от кмета на Община Бяла, обл. Русе или оправомощено от него длъжностно лице. 
  (5) Наказателните постановления по ал. 3, се издават от кмета на Община Бяла, обл. Pyce. 
ГЛАВА ДЕВЕТА 
ДОПЪЛНИТЕЛНИ РАЗПОРЕДБИ
§ 1. По смисъла на Закона за управление на отпадъците: 
 1. "Биомаса" са продукти, състоящи се от растителни материали от селското и горското стопанство, които могат да се използват като гориво с цел оползотворяване на енергийния им потенциал, както и следните отпадъци: 
  а) растителни отпадъци от горското и селското стопанство; 
б) растителни отпадъци от хранителната промишленост, при условие че получената при изгарянето топлинна енергия се оползотворява; 
в) влакнести растителни отпадъци от производството на целулоза от дървесина и производство на хартия от целулоза, при условие че се изгарят съвместно на мястото на образуването им и получената в резултат топлинна енергия се оползотворява; 
  г) коркови отпадъци; 
д) дървесни отпадъци, включително дървесни строителни отпадъци, с изключение на тези, които вследствие обработката им с препарати за дървесна защита или покрития могат да съдържат халогенирани органични съединения или тежки метали. 
    2. "Биоотпадъци" са биоразградими отпадъци от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително-вкусовата промишленост. 
3. "Биоразградими отпадъци" са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други. 
4. "Битови отпадъци" са "отпадъци от домакинствата" и "подобни на отпадъците от домакинствала". 
5. "Брокер" е всяко физическо или юридическо лице, което организира оползотворяването или обезвреждането на отпадъците от името на други лица, включително тези брокери, които физически не притежават отпадъците. 
 6. "Депониране на отпадъци" е метод, при който не се предвижда последващо третиране на отпадъците и представлява складиране на отпадъци за срок, по-дълъг от три години - за отпадъци, предназначени за оползотворяване, и една година за отпадъци, предназначени за обезвреждане, по начин, който не представлява опасност за човешкото здраве и околната среда.; 
 7. "Масово разпространени отпадъци" са отпадъци, които се образуват след употреба на продукти от многобройни източници на територията на цялата страна и поради своите Характеристики изискват специално управление. 
 8. "Минни отпадъци" са технологичните отпадъци от проучването, добива и преработката на подземни богатства, натрупани в резултат на дейности по разрешение за търсене и/или проучване или по концесии за добив. 
 9. "Най-добри налични техники" означава най-добрите налични техники, определени в § 1. т. 42 от допълнителните разпоредби на Закона за опазване на околната среда. 
10. "Насипване" е дейност по оползотворяване, при която подходящи отпадъци се използват за рекултивационни цели в разкопани участъци или за инженерни цели в строителството, на депа и където отпадък е заместител на неотпадъчни материали. 
 11. "Обезвреждане" е всяка дейност, която не е оползотворяване, дори когато дейността има като вторична последица възстановяването на вещества или енергия. 
 12. "Опасни отпадъци" са отпадъците, които притежават едно или повече опасни свойства. 
 13. "Оползотворяване“ е всяка дейност, която има като основен резултат използването на отпадъка за полезна цел чрез замяна на други материали, които иначе биха били използвани за изпълнението на конкретна функция, или подготовката на отпадъка да изпълнява тази функция в производствено предприятие или в икономиката като цяло. 
 14. "Оползотворяване на материали" е всяка дейност по оползвотворяване с изключение на оползотворяване на енергия и преработване в материали, който се използват като гориво. 15. "Оползотворяване на материали от строителни отпадъци" са всички дейности по оползотворяване на строителни отпадъци с изключение на изгоряне с оползотворяване на енергия и преработването в материали, които се използват катогориво. Оползотворяването включва и дейностите по подготовка употреба, рециклирането или друго материално оползотворяване. 
 16. "Организация по оползотворяване" е юридическо лице, регистрирано по Търговския закон или съгласно националното му законодателство, което не разпределя печалба и което управлява и/или самостоятелно извършва дейностите по разделно събиране, рециклиране и оползотворяване на масово разпространени отпадъци. 
 17. "Отпадък" е всяко вещество или предмет, от който притежателят се освобождава или възнамерява да се освободи, или е длъжен да се освободи. 
        18. "Отпадъци от домакинствата" са отпадъците, образувани от домакинствата. 
        19. "Отпадъци от черни и цветни метали" са технологичните отпадъци, получени от добива, преработката или механичната обработка на цветни и черни метали и сплавите им. бракуваните машини, съоръжения, детайли и конструкции от производствен, строителен или битов характер с изключение на опасните отпадъци. 
    20. "Отпадъци от черни и цветни метали с битов характер" са отпадъци от черни и цветни метали (ОЧЦМ), получени в резултат на жизнената дейност на хората по домовете, в административни, социални и обществени сгради. Към тях се приравняват и отпадъците от черни и цветни метали, получени от търговски обекти, занаятчийски дейности, обекти за отдих и забавления. 
21. "Отработени масла" са всички смазочни или индустриални масла на минерална или синтетична основа, негодни за употреба по първоначалното им предназначение, като отработени моторни и трансмисионни масла, смазочни масла, турбинни и хидравлични 
масла. 
22. "Пазарна цена" е цената по смисъла на § 1. т. 8 от допълнителните разпоредби на Данъчно-осигурителния процесуален кодекс. 
23. "Повторна употреба" е всяка дейност, чрез която продуктите или компонентите, които не са отпадъци, се използват отново за целта, за която са били предназначени. 
24. "Повторно нарушение" е нарушение, което е извършено в едногодишен срок от влизането в сила на наказателното постановление, с което нарушителят е наказан за нарушение от същия вид. 
25. "Подготовка за повторна употреба" са дейностите по оползотворяване, представляващи проверка, почистване или ремонт, чрез които продуктите или компонентите на продукти, които са станали отпадък, се подготвят, за да могат да бъдат използвани повторно без каквато и да е друга предварителна обработка. 
26. "Подобни отпадъци" са отпадъците, които по своя характер и състав са сравними с отпадъците от домакинствата, с изключение на производствени отпадъци и отпадъци от селското и горското стопанство. 
27. "Предварително съхраняване" е дейност по съхраняване на отпадъци при мястото на образуване до събирането им в съоръжения, където те се разтоварват, за да се подготвят за последващо транспортиране до друг обект с цел оползотворяване или обезвреждане. 
28. "Предотвратяване" са мерките, взети преди веществото материалът или продуктът да 
стане отпадък, с което се намалява: 
а) количеството отпадъци, включително чрез повторната употреба на продуктите или удължаването на жизнения цм цикъл; 
6) вредното въздействие от образуваните отпадъци върху околната среда и човешкото здраве, или 
в) съдържанието на вредни вещества в материалите и продуктите. 
29. "Притежател на отпадъци" е причинителят на отпадъци или физическото или юридическото лице, в чието владение се намират те. 
30. "Причинител на отпадъци" е физическо или юридическо лице, при чиято дейност се образуват отпадъци (първичен причинител на отпадъците), или всеки, който осъществява предварителна обработка, смесване или други дейности, водещи до промяна на свойствата 
или състава на отпадъка. 
31. "Производител на продукта" е физическо или юридическо лице, което по занятие разработва, произвежда, обработва, третира, продава, въвежда от държава-членка на Европейския съюз, или внася продукти на пазара в Република България. 
32. "Производствени отпадъци" са отпадъците, образувани в резултат на производствената дейност на физическите и юридическите лица. 
33. "Пускане на пазара" е първото предоставяне на продукта на разположение на друго лице, безплатно или срещу заплащане, с цел той да бъде разпространен и/или използван на територията на Република България, както и внасянето и въвеждането на територията на Република България на продукта от дадено лице за негова собствена търговска, производствена или професионална дейност. 
34. "Разделно събиране" е събирането, при което поток от отпадъци се разделя по вид и естество на отпадъците с оглед улесняване на специфично третиране. 
   35. "Разширена отговорност на производителя" е екологичен принцип, прилаган като съвкупност от мерки с цел намаляване на общото въздействие върху околната среда от даден продукт чрез въвеждане на задължения и отговорности за производителя на продукта по време на целия му жизнен цикъл и по-специално за ограничаване на съдържанието на опасни вещества, обратно приемане, повторна употреба, рециклиране, оползотворяване и обезвреждане на отпадъците, получени в резултат на употребата на продукта. 
36. "Регенериране на отработени масла" е всяка дейност по рециклиране, чрез която могат да се произведат базови масла чрез рафиниране на отработени масла, по-специално чрез отстраняване на замърсителите, продуктите на окисление и добавките, съдържащи се в 
тези масла. 
37. "Рециклиране" е всяка дейност по оползотворяване, чрез която отпадъчните материали се преработват в продукти, материали или вещества за първоначалната им цел или за други цели. То включва преработването на органични материали, но не включва оползотворяване за получаване на енергия и преработване в материали, които ще се използват като горива или за насипни дейности. 
      38. "Свързани лица" са лицата по смисъла на § 1 от Търговския закон. 
      39. "Строителни отпадъци" са отпадъците от строителство и разрушаване, съответстващи на кодовете отпадъци, посочени в глава 17 от Индекс към Решение 2000/532/ЕО на Комисията от 3 май 2000 г. за замяна на Решение 94/3/ЕО за установяване на списък на отпадъците в съответствие с член 1, буква "а)" от Директива 75/442/ЕИО на Съвета относно отпадъците и Решение 94/904/ЕО на Съвета за установяване на списък на опасните отпадъци в съответствие с член 1, параграф 4 от Директива 91/68:9/ЕИО на Съвета относно опасните отпадъци и следващите му изменения. 
40. "Следексплоатационни грижи за депо за отпадъци" са дейностите по поддръжка на площадката на депото след неговото закриване, осъществяване на параметрите на околната среда (мониторинг) и отрицателни последици от въздействието на депото върху околната среда и човешкото здраве за определения от компетентните органи следексплоатационен период на делото. 
41. "Събиране" е натрупването на отпадъци, включително предварителното сортиране и предварителното съхраняване на отпадъци, с цел транспортирането им до съоръжение за третиране на отпадъци. 
42. "Съхраняване" е дейност, свързана със складирането на отпадъците от събирането им до тяхното третиране, за срок, не по-дълъг от: 
А) три години - при последващо предаване за оползотворяване: 
Б) една година - при последващо предаване за обезвреждане. 
43. "Транспортиране" е превозът на отпадъци, включително съпътстващите го дейности по товарене, претоварване и разтоварване, когато се извършва от оператора като самостоятелна дейност. 
44. "Третиране на отпадъците" са дейностите по оползотворяване или обезвреждане, включително подготовката преди оползотворяване или обезвреждане. 
45. "Търговец" е всяко физическо или юридическо лице, което действа от свое име и за своя сметка при закупуване и последваща продажба на отпадъците, включително тези търговци, които физически не притежават отпадъците. 
46. "Управление на отпадъците" са събирането, транспортирането, обезвреждането и оползотворяването на отпадъците, включително осъществяваният контрол върху тези дейности, следексплоатационните грижи за депата, както и действията, предприети в качеството на търговец или брокер. 
       47. "Текущ ремонт" на строеж е подобряването и поддържането в изправност на сградите, постройките, съоръженията и инсталациите, както и вътрешни преустройства, при 
които не се: 
  а) засяга конструкцията на сградата: 
б) извършват дейности като премахване, преместване на съществуващи зидове и направа на отвори в тях, когато засягат конструкцията на сградата; 
  в) променя предназначението на помещенията и натоварванията в тях. 

ГЛАВА ДЕСЕТА 
ЗАКЛЮЧИТЕЛНИ РАЗПОРЕДБИ 
§2. Настоящата Наредба се приема на основание чл. 22 от Закона за управление на отпадъците и влиза в сила от 29.01.2016 г. 
§ 3. С влизане в сила на настоящата Наредба се отменя Наредба за управление на дейностите по изхвърляне, събиране, складиране, превозване, преработване, 
оползотворяване и обезвреждане на битови, строителни и опасни отпадъци на територията на община Бяла, област Русе приета с Решение № 102 по протокол № 7/29.07.2004 год., изм. и доп. с Решение №142 по протокол № 10/30.09.2010 г. на ОбС-Бяла 
§4. Настоящата Наредба е приета с Решение № 52 по протокол № 7/29.01.2016 г. на Общински съвет - гр. Бяла, област Русе. 
§ 5. /нов с Решение №348 по протокол №28/31.07.2025г., в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз/ Всички стойности, посочени в левове в текста на настоящата наредба, се превалутират съгласно правилата на чл. 12 от Закона за въвеждане на еврото в Република България и се закръгляват съгласно правилата на чл. 13 от Закона за въвеждане на еврото в Република България.

ЗАКЛЮЧИТЕЛНИ РАЗПОРЕДБИ
към Наредба за изменение и допълнение на Наредбата за управление на отпадъците на територията на Община Бяла, област Русе
/приета с Решение № 348 по протокол № 28/31.07.2025 г. на Общински съвет Бяла/

[bookmark: _GoBack]§ 2. Наредбата за изменение и допълнение на Наредба за управление на отпадъците на територията на Община Бяла, област Русе е приета с Решение № 348 по протокол № 28 от 31.07.2025 г. на Общински съвет Бяла и влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.


      МАРИАН АНТОНОВ 
     Председател на Общински съвет Бяла 









 

















